<classify> Andrew Msechu -Dar es salaam MWENYEKITI wa Chadema Mkoa wa kichama wa Ilala, ambaye pia ni Mjumbewa Kamati ya Utendaji Kanda ya Pwani, Dk. Makongoro Mahanga amefariki duniajana wakati akitibiwa Hospitali ya Taifa ya Muhimbili. Akithibitisha taarifa za kifo hicho jana, Ofisa Habari na Mawasilianowa Chadema Kanda ya Pwani, Gerva Lyenda alisema Dk. Mahanga alifikwa na mauti jana saa 12.30 asubuhi akiwa anatibiwaHospitali ya Taifa Muhimbili alikolazwa tangu Jumamosi iliyopita. Lyenda alisema kutokana na msiba huo, mipango yote ya maziko inafanyikanyumbani kwake Tabata Segerea. Chama cha Demokrasia na Maendeleo Chadema Kanda ya Pwanikinasikitika kuutangazia umma kuwa Mjumbe wa Kamati ya Utendaji Kanda ambayepia ni Mwenyekiti wa Chadema Mkoa wa Ilala, Dk. Makongoro Milton Mahangaamefariki dunia. Katibu wa Chadema Kanda ya Pwani, Hemed Alli anawaomba wanachamawote kukusanya michango ya rambirambi kwa wahazini wa majimbo yao ambaowataiwakilisha kwa Ofisa Fedha na Rasilimali wa Kanda, Jerry Kerenge, alisema Lyenda. ACT WAOMBOLEZA Chama cha ACT Wazalendo kilieleza jana kuwa kimepokea kwa mshtuko namasikitiko makubwa taarifa ya kifo cha Dk. Mahanga. Taarifa iliyotolewa na Naibu Katibu wa Idara ya Habari, Uenezi naMahusiano kwa Umma, Janeth Rithe jana, ilisema Dk. Mahanga ni mwanasiasa mkongweambaye amewahi pia kuwa Mbunge wa Ukonga baadaye Segerea baada ya Ukongakugawanywa na Naibu Waziri wa Kazi na Ajira. ACT Wazalendo tunaipa pole familia ya Dk. Mahanga, uongozi waChadema wa Mkoa wa kichama wa Ilala, Kanda ya Pwani na Taifa kwa msiba mkubwauliowakuta. ACT Wazalendo tupo pamoja nao katika kipindi hiki kigumu chakumpoteza mpendwa wao, alisema Janeth. Alisema ACT Wazalendo wanamwomba Mwenyezi Mungu ailaze roho ya Dk.Mahanga mahali pema. Dk. Mahanga amewahi kushika nyadhifa mbalimbali serikalini ikiwemoNaibu Waziri wa Kazi na Ajira hadi Agosti 2, 2015 alipotangaza rasmi kujivuauanachama wa CCM na kujiunga na Chadema, siku moja baada ya kudai kutotendewahaki katika mchakato wa kura za maoni. WASIFU WAKE Dk. Mahanga ni mwanasiasa ambaye amekuwa Mbunge wa Ukonga kupitia CCMna baadaye Segerea kwa jumla ya miaka 14 kuanzia mwaka 2000, na Naibu Waziri waMiundombinu na baadaye Kazi na Ajira kwa jumla ya miaka tisa kuanzia mwaka2006.  <topic>: KITAIFA 